Author: Jacková
Last saved by: dobiasova
Company: MPSVaR

Predkladacia správa

Informácia - Siedma správa o implementácii Akčného  programu medzinárodnej konferencie OSN    o populácii   a   rozvoji (Káhira 1994) a Kľúčových opatrení prijatých na 21. Osobitnom  zasadnutí Valného zhromaždenia OSN  (New York 1999) za rok 2006  sa predkladá na  základe uznesenia vlády SR č. 194/2000.
Vláda SR na svojom zasadnutí dňa 29. 3. 2000 uložila ministrovi práce, sociálnych vecí a rodiny SR uznesením č. 194/2000 vytvoriť medzirezortnú pracovnú  skupinu s cieľom vytvoriť mechanizmus na implementáciu záverov káhirskej konferencie o populácii a rozvoji v podmienkach SR a o postupe implementácie informovať každoročne vládu SR. 
Pracovná skupina „Káhira“ pracuje od roku 2000 ako poradný orgán ministra práce, sociálnych vecí a rodiny, v ktorom majú zastúpenie jednotlivé ministerstvá, organizácie a inštitúcie ako aj mimovládne organizácie, ktoré sa prihlásili k plneniu záverov káhirskej konferencie. V roku 2006 nedošlo k zmene členov skupiny. 
Správa je spracovaná ako prierezový materiál gestorovaný MPSVR SR, odborom rodinnej a rodovej politiky. Pre vypracovanie správy boli poskytnuté podklady od členov a poradcov pracovnej skupiny, ktorí správu pripomienkovali.
Predkladaný materiál má informatívny charakter a zameriava sa na inštitucionálne zabezpečeniu implementácie káhirského akčného programu a na širší kontext spojený s demografickým vývojom v roku 2006 a jeho reflektovaním na európskej úrovni.
Súčasťou predloženého materiálu sú dve prílohy. Príloha č. 1 „Oznámenie Komisie Demografická budúcnosť Európy – pretvorme výzvu na príležitosť“ a  príloha č. 2 obsahuje materiál, ktorý bol predložený na verejnú diskusiu „Aká je a aká by mala byť stratégia vyrovnávania sa s demografickými zmenami v SR“. Materiál bol predložený na verejnú diskusiu do 26. júna 2006 do 27. júla 2006 na webovskej stránke MPSVR SR.  Vo verejnej diskusii najväčší záujem o problematiku prejavili experti z oblasti demografie, mimovládne organizácie a samosprávne kraje. Navrhnuté bolo napríklad rozšíriť všeobecné hodnotové východiská stratégie populačnej politiky o rešpektovanie dôstojnosti každého človeka, rešpektovanie práva rodičov  slobodne a informovane rozhodovať o počte a časovom odstupe narodených detí, rovnaké práva a zodpovednosti žien a  mužov za deti, medzigeneračná a vnútrogeneračná solidarita.  Demografi upozornili, že hlavný problém nie je samotné starnutie obyvateľstva či zastavenie populačného rastu. Starnutie zhora alebo starnutie ako súčasť procesu stabilizácie je prirodzený proces, ktorý netreba riešiť, ale iba vziať na vedomie a jednoducho sa mu prispôsobiť, napríklad iným rozložením výdavkov na spotrebu. Problémom je starnutie kombinované s vymieraním, t.j. s plodnosťou pod záchovnou úrovňou. V tomto prípade ide o urýchľované starnutie, ktoré nie je prirodzené a nedokáže sa samo zastaviť. Východisková formulácia materiálu bola hodnotená pozitívne a materiál bol odporúčaný ako prijateľný podklad pre ďalšie úvahy o stratégii populačnej politiky. 

Vzhľadom na informatívny charakter predkladanej správy, nezakladá nároky na štátny rozpočet ani rozpočty verejných fondov. Rovnako nemá finančný, ekonomický, environmetálny vplyv ani vplyv na zamestnanosť a podnikateľské prostredie.
Vzhľadom na uvedené skutočnosti Ministerstvo práce, sociálnych vecí a rodiny SR predkladá materiál na rokovanie vlády bez medzirezortného pripomienkového konania.